Para outras páxinas con títulos homónimos véxase: Manuel Ferreiro.

**Manuel Ferreiro Panadeiro**, nado en Ludeiro (Soutolongo, Lalín) o 24 de xuño de 1903 e finado en Pontevedra o 27 de agosto de 1936, foi un político republicano galego.

Traxectoria
-----------

SEG en 1934: Entre outros: Otero Pedrayo, Iglesias Vilarelle, Parga Pondal, **Manuel Ferreiro Panadeiro**, Fernández Osorio, Fernández Cochón, Vicente Risco, González García-Paz, Antón Taboada Roca, Paulino Pedret, Xesús Carro, Antón Fraguas, Xohán Ledo, Isla Couto, Ferreirós Espinosa, López Cuevillas e Ramos Colemán
Estudou no seminario de Lugo e con 20 anos trasladouse a Madrid, onde obtivo o título de Bacharelato universitario e comezou a carreira de Dereito. En Madrid entrou en contacto co movemento democrático e participou na oposición á ditadura de Primo de Rivera.

En 1930 retornou a Lalín e creou, xunto con outros mozos como Marcelino García, o Centro Republicano de Lalín e o periódico *Atrás*. Coa proclamación da Segunda República converteuse no primeiro alcalde lalinense elixido democraticamente. Foi tamén nomeado deputado provincial. A súa principal contribución como alcalde centrouse na educación (exemplo disto é a concesión dunha bolsa de estudos a Laxeiro). Logo da vitoria das dereitas nas eleccións de novembro de 1933, o gobernador civil Víctor Manuel Becerra Herráiz ordenou varias inspección ao concello para destituílo. Como mostra de desagravio, un grupo de amigos e colaboradores organizou unha homenaxe popular o 11 de febreiro de 1934. Finalmente foi cesado polo gobernador civil Diego Fernández Gómez o 8 de agosto de 1934. Co triunfo do Frente Popular foi reposto como alcalde o 21 de febreiro de 1936. Un enfrontamento entre os concelleiros republicanos fixo que fose cesado polo Gobernador civil en abril. A nova Comisión xestora nomeouno secretario do concello.

Co golpe de Estado do 18 de xullo de 1936 fuxiu e agochouse en Santiago de Compostela, pero foi localizado e detido a principios de agosto. Xulgado en consello de guerra o 21 de agosto, foi condenado á pena de morte. Foi executado na estrada de Campañó o 27 de agosto.

Camposanto de Soutolongo

|  |  |  |
| --- | --- | --- |
| Predecesor:**Bernardo Madriñán González** |  **Alcalde de Lalín** 1931 - 1934 | Sucesor:**Ricardo López Varela** |
| Predecesor:**Domingo Palmaz Brandido** |  **Alcalde de Lalín** 1936 | Sucesor:**Xesús Golmar Rodríguez** |

Notas
-----

1. ↑  Igrexas, Manuel: "Homenaxe ao Alcalde Ferreiro" Arquivado 06 de outubro de 2014 en Wayback Machine. (26/8/2012) en *Historias de Deza*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manuel Ferreiro Panadeiro Modificar a ligazón no Wikidata*** |

### Bibliografía

* Igrexas Rodríguez, Manuel (2005). "Asasinados por pensar e desexar para todos un mundo mellor. A represión franquista na Comarca do Deza" (PDF). *A represión franquista en Galicia. Actas dos traballos presentados ao Congreso da Memoria. Narón, 4 a 7 de decembro de 2003*. Asociación Cultural Memoria Histórica Democrática. pp. 417–542.

### Outros artigos

* Vítimas da guerra civil en Galicia

### Ligazóns externas

* Igrexas, Manuel: "Manuel Ferreiro, republicano" (28/8/2012) e "Manuel Fereiro, o primeiro fusilado polo fascismo" (31/8/2012) en *Historias de Deza*.
* 

* Manuel Ferreiro Panadeiro na páxina web *Nomes e Voces*.